b'\n_START_ARTICLE_\nToinen analytiikka\n_START_SECTION_\nHistoria\n_START_PARAGRAPH_\nOrganon (\xe2\x80\x9dV\xc3\xa4line\xe2\x80\x9d) on kokoelma Aristoteleen logiikkaa ja metodiikkaa koskevia kirjoituksia. Sen nimitys tulee siit\xc3\xa4, ett\xc3\xa4 sen osa-alueiden hallitsemisen katsotaan antavan filosofille tarvittavat ajattelun v\xc3\xa4lineet kaikkien muiden asioiden k\xc3\xa4sittelyyn, sek\xc3\xa4 tieteess\xc3\xa4 ett\xc3\xa4 yleens\xc3\xa4kin kaikessa j\xc3\xa4rkev\xc3\xa4ss\xc3\xa4 ajattelussa ja v\xc3\xa4ittelyiss\xc3\xa4. Se sis\xc3\xa4lt\xc3\xa4\xc3\xa4 Toisen analytiikan lis\xc3\xa4ksi viisi muuta teosta._NEWLINE_Organonin teoksista Topiikka, Ensimm\xc3\xa4inen analytiikka ja Toinen analytiikka liittyv\xc3\xa4t l\xc3\xa4heisesti toisiinsa ja viittaavat toisiinsa usein. Aristoteles itse luki Ensimm\xc3\xa4isen ja Toisen analytiikan yhdeksi teokseksi nimell\xc3\xa4 Analytiikat. Ne ovat kummatkin l\xc3\xa4nsimaisen logiikan ja tieteenfilosofian perusklassikoita. Toinen analytiikka koostuu paljolti Aristoteleen luentojen muistiinpanoista. Vaikka teos on kirjoitettu Ensimm\xc3\xa4isen jatkoksi, er\xc3\xa4\xc3\xa4t sen osat ovat kuitenkin selv\xc3\xa4sti varhaisempia.'